Source: https://www.csmtargoviste.ro/tag/victorie/
Timestamp: 2020-04-02 21:14:50+00:00

Document:
victorie – CSM Targoviste
Arhiva tag-ul pentru: victorie
Sunteți aici: Acasa / victorie
29/01/2017 /în Baschet, Noutati /de Ghinea Adrian
Multipla campioană a României la baschet feminin, CS Municipal Târgoviște a reușit o victorie de vis sâmbătă seară, împotriva Universității Cluj, chiar în Sala Polivalentă, în fața a peste 1.200 de oameni, scor final 57-56.
Meciul de ieri seară a fost interzis cardiacilor! Răsturnări de situație și mult suspans au fost elementele cheie ale partidei. De altfel, așa cum târgoviștenii erau obișnuiți să vadă la jocurile echipei favorite! Cu 40 de secunde înainte de final, jucătoarea oaspeților, Adrianne Ross îți aduce echipa în avantaj după ce execută perfect aruncările de la linia de libere (53-54). Târgoviște are posesie și… timp să aducă victoria. Cu 25 de secunde rămase, Shay Poole bate mingea în afara terenului de joc, spre stupefacția generală. Dragan Petricevic cere time-out pentru a le arăta „studentelor” cum să așeze ultimul atac. Însă, la repunere, Porchia Green reușește o intercepție de milioane, pasează spre Poole care înscrie veninos pe contraatac (55-54, min. 39.42). Astfel, cu 18 secunde rămase din joc, tehnicianul Clujului cere și ultimul ultimul timp de odihnă care are efectul scontat. Elevele sale înscriu și trec în avantaj, 55-56 cu 12 secunde înainte de fluierul final. Ultimul atac al CSM-ului a fost condus de aceeași Shay Poole. Inimile din Sala Sporturilor se auzeau cum bat la unison, din ce în ce mai tare cum secundele se scurgeau. Poole bate mingea la jumătatea terenului, se duce pe contraatac, atrage ca un magnet toată apărarea Clujului asupra ei, iar în ultima secundă de joc, scoate o pasă GENIALĂ pentru Monique Coker, care înscrie (57-56) și aduce victoria și o bucurie imensă la Târgoviște.
Publicul, al șaselea jucător!
Sala Sporturilor din Târgoviște a vibrat ca în vremurile bune! Galeria a susținut echipa pe toată durata partidei, iar publicul le-a sărit în ajutor jucătoarelor în fiecare dată când au avut nevoie. Atmosfera a fost una de meci mare, așa cum eram cu toții obișnuiți să găsim la meciurile echipei de suflet.
CSM se ține bine!
Deși specialiștii vedeau echipa lui Cătălin Tănase de mult în prăpastie, iată că CSM-ul se dovedește a fi un adversar de temut pentru echipele puternice, cu bugete mult mai mari și care au libertate la transferuri. În ciuda problemelor dificile de care se lovește, Cătălin Tănase a reușit, ca un profesionist, să le motiveze exemplar pe elevele sale, care au luptat robește pentru victorie! Deși ne-au făcut multe zile negre, Monique Coker și Porsche Poole au dovedit că sunt profesioniste și că în momentele cele mai importante ajută echipa în mod decisiv. La fel am putea spune și despre Larisa Toma. Gladiatoarea noastră a câștigat respectul și dragostea târgoviștenilor, după ce, în repetate rânduri, și-a dat sufletul pentru echipă. Aseară Lari a jucat cu entorsă, însă acest lucru nu s-a putut observat în teren.
Casetă statistică: Coker 16p + 12r, Poole 15p, Toma 12p, Green 10p +4ass, Cosby 4p.
Miercuri, CS Municipal se va deplasa la Alexandria, pentru a disputa meciul restant din etapa a XII-a, iar sâmbătă, echipa pregătită de Tănase va ajunge la Braşov, unde va susţine un alt derby, cu CSU, ultimul joc al returului de campionat.
https://i2.wp.com/www.csmtargoviste.ro/wp-content/uploads/2017/01/16386874_10154339489274639_1643211552417332519_n.jpg?fit=960%2C640&ssl=1 640 960 Ghinea Adrian https://www.csmtargoviste.ro/wp-content/uploads/2017/02/logo.png Ghinea Adrian2017-01-29 11:41:082017-02-25 09:51:15Meci mare la Târgoviște!
14/02/2016 /în Noutati, Volei /de Ghinea Adrian
Vicecampioana României la volei feminin, formația CSM Târgoviște s-a distrat duminică dimineața cu oponenta sa, CSU Medicina Târgu Mureș, în cadrul meciului ce a contat pentru etapa a XVI-a a diviziei A1. Dâmbovițencele au controlat ostilitățile pe toată durata partidei, impunându-se cu un categoric 3-0, pe sferturi 25-13, 25-9 și 25-17. Municipal e pe locul 3 în clasament, la egalitate de puncte cu CSM București, echipă peste care va da sâmbăta viitoare, în derby-ul etapei.
Până la derby-ul din weekend, CSM Târgoviște va întâlni miercuri, de la ora 18, pe Dinamo București, într-un meci din cadrul Cupei României.
https://i1.wp.com/www.csmtargoviste.ro/wp-content/uploads/2016/01/image.jpeg?fit=1600%2C1200&ssl=1 1200 1600 Ghinea Adrian https://www.csmtargoviste.ro/wp-content/uploads/2017/02/logo.png Ghinea Adrian2016-02-14 20:20:072016-02-14 20:20:49Floare la ureche!
07/02/2016 /în Noutati, Volei /de Ghinea Adrian
Vicecampioana României la volei feminin, formația CSM Târgoviște a obținut o nouă victorie în competiția internă. Echipa pregătită de Zoran Terzic a câștigat fără probleme la Craiova, în fața echipei locale, SCMU. S-a terminat 3-0 la general, pe sferturi 25-14, 25-22 și 25-17 pentru o echipă a Municipalului care arată o formă excelentă și care ne dă impresia că nimic nu îi mai poate sta în cale.
Etapa următoare CSM va juca în Polivalenta târgovișteană, duminică, 14 februarie, ora 11, împotriva echipei CSU Medicina CSȘ Târgu Mureș, adversar ce nu ar trebui să le pună probleme dâmbovițencelor. Meciul va fi transmis în direct pe Digi Sport.
https://i1.wp.com/www.csmtargoviste.ro/wp-content/uploads/2016/02/VOLEEEEI.jpg?fit=960%2C720&ssl=1 720 960 Ghinea Adrian https://www.csmtargoviste.ro/wp-content/uploads/2017/02/logo.png Ghinea Adrian2016-02-07 20:21:372016-02-07 20:21:37Victorii pe linie!
27/01/2016 /în Baschet, Noutati, Presa /de Ghinea Adrian
CSM Târgoviște a reușit o victorie superbă în această seară, în Sala Polivalentă, contra formației din Cluj, scor final 64 – 55 (17-23, 16-6, 22-14, 9-12).
Seară caldă și frumoasă pentru cei 1 500 de oameni care au venit miercuri seară în Sala Sporturilor din Târgoviște pentru a vedea, din nou la treabă, campioana României la baschet feminin. Fetele de la Târgoviște au demonstrat că echipa este într-o continuă ascensiune, reușind al șaselea succes consecutiv în campionat. Un aspect foarte important vis-a-vis de victoria de astăzi este cel legat de lista marcatoarelor. Toate componentele Municipalului au contribuit la acest succes – aplaudat la scenă deschisă de târgovișteni.
Deși au început mai relaxate partida, văzându-se conduse până la jumătatea sfertului doi, târgoviștencele și-au amintit că partida contra Clujului este foarte importantă în economia pentru play-off, dar au vrut să răzbune și înfrângerea din tur, suferită în Ardeal. Cu Orosz și Green în formă maximă, CSM a zburdat pe parchet și a făcut fericiți toți suporterii veniți să revadă echipa de suflet, multiplă campioană națională. Un merit foarte important pentru acest succes îl are și tehnicianul Predrag Vasic, care a făcut mutări inteligente și a mobilizat perfect jucătoarele în momentele în care meciul părea pierdut de sub control. Acesta a fost aplaudat frenetic de suporteri și galerie, meritându-și laudele din plin. Jos pălăria și pentru baschetbalistele Municipalului care au muncit serios pentru acestă victorie. MVP-ul partidei este Andreea Orosz, aceasta a totalizat 16 puncte în cele 30 de minute petrecute pe parchet. Porchia Green a fost multi-funcțională și în această partidă. Americanca a fost lider la recuperări, pase decisive și intercepții. Pe lângă toate acestea, P.G. a reușit să înscrie și 15 puncte. Au mai marcat: A, Thompson – 9 puncte, T. Wampler – 8 puncte, D. Cosby – 6 puncte, A. Huțanu – 4 puncte, L. Toma – 3 puncte, I. Nagy – 2 puncte, A. Pop – 1 punct.
CS Municipal va susține următorul meci la Brașov, împotriva Olimpiei. Partida va avea loc duminică, 31 ianuarie, ora 16.
#forțaCSM
https://i0.wp.com/www.csmtargoviste.ro/wp-content/uploads/2016/01/cluj-csm.jpg?fit=960%2C720&ssl=1 720 960 Ghinea Adrian https://www.csmtargoviste.ro/wp-content/uploads/2017/02/logo.png Ghinea Adrian2016-01-27 20:16:072016-01-27 20:19:47Asta-i campioana!

References: CSM 

CSM 
 CSM 
 CSM 
 CSM 
 CSM 
 CSM 

CSM 
 CSM